
ŠAKIŲ RAJONO SAVIVALDYBĖS TARYBA

SPRENDIMAS

DĖL SUTIKIMO PERIMTI TURTĄ RAJONO SAVIVALDYBĖS NUOSAVYBĖN IR JO PERDAVIMO

2013 m. sausio 31 d. Nr. T-7
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 6 straipsnio 5 ir 6 punktais, 16 straipsnio 2 dalies 26 punktu, Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 6 straipsnio 2 punktu, 11 straipsnio 2 dalimi ir 17 straipsnio 1 dalies 4 punktu bei atsižvelgdama į Ugdymo plėtros centro 2012 m. gruodžio 7 d. raštą Nr. V7-1352 (1.17) „Dėl sutikimo perimti nuosavybėn valstybės ilgalaikį materialųjį turtą“, nusprendžia:


1. Sutikti perimti rajono savivaldybės nuosavybėn savarankiškosioms rajono savivaldybės funkcijoms įgyvendinti valstybei nuosavybės teise priklausantį ir šiuo metu Ugdymo plėtros centro patikėjimo teise valdomą ilgalaikį materialųjį turtą, kurio bendra įsigijimo vertė – 3416,24 Lt, pagal 1 priedą.


2. Perduoti perimtą turtą Šakių rajono Lukšių Vinco Grybo gimnazijai ir Šakių rajono Slavikų pagrindinei mokyklai valdyti, naudoti ir disponuoti juo patikėjimo teise pagal 2 priedą.


3. Įgalioti rajono savivaldybės administracijos Švietimo ir sporto skyriaus vedėją:


3.1. priimti turtą ir rajono savivaldybės vardu pasirašyti šio turto perdavimo-priėmimo aktą;


3.2. parengti ir pasirašyti su Šakių rajono Lukšių Vinco Grybo gimnazijos ir Slavikų pagrindinės mokyklos direktoriais turto perdavimo-priėmimo aktus.

Savivaldybės mero pavaduotoja,
pavaduojanti savivaldybės merą





Rima Rauktienė

